CELEX: 62012TN0067
Language: hu
Date: 2012-02-10 00:00:00
Title: T-67/12. sz. ügy: 2012. február 10-én benyújtott kereset — Sina Bank kontra Tanács

14.4.2012   
            
            
               HU
            
            
               Az Európai Unió Hivatalos Lapja
            
            
               C 109/25
            
         2012. február 10-én benyújtott kereset — Sina Bank kontra Tanács
   (T-67/12. sz. ügy)
   2012/C 109/53
   Az eljárás nyelve: angol
   
      Felek
   
   
      Felperes: Sina Bank (Teherán, Irán) (képviselők: B. Mettetal, C. Wucher-North ügyvédek)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az 1245/2011 tanácsi végrehajtási rendelet (1) mellékletében meghatározottak szerint módosított 961/2010/EU rendelet VIII. melléklete B. részének 8. pontját a felperesre vonatkozó részében;
            
         
               —
            
            
               semmisítse meg a 2011/783/KKBP tanácsi határozat (2) mellékletében meghatározottak szerint módosított 2010/413/KKBP tanácsi határozat II. melléklete B. részének 8. pontját a felperesre vonatkozó részében;
            
         
               —
            
            
               semmisítse meg az 1245/2011 rendelet által végrehajtott 961/2010/EU rendelet 16. cikke (2) bekezdését a felperesre vonatkozó részében;
            
         
               —
            
            
               semmisítse meg 2011/783/KKBP határozattal módosított 2010/413/KKBP határozat 19. cikke (1) bekezdésének b) pontját a felperesre vonatkozó részében;
            
         
               —
            
            
               semmisítse meg a 2011. december 5-i levélben foglalt határozatot; és
            
         
               —
            
            
               az alperest kötelezze a jelen kereset költségeinek viselésére.
            
         
      Jogalapok és fontosabb érvek
   
   Keresete alátámasztása érdekében a felperes négy jogalapra hivatkozik.
   
               1.
            
            
               Első jogalapjával a felperes azt állítja, hogy
               
                           —
                        
                        
                           a felperes nem kötődik a „Daftar” érdekeihez és nem járul hozzá az úgynevezett „rezsim” stratégiai érdekeinek finanszírozásához, sem annak állítólagos nukleáris programjához. Ennek megfelelően a 2010/413/KKBP határozat alapján, amelyet a 783/2011/KKBP határozat módosít, és amellyel a Tanács továbbra is szerepelteti a felperes nevét ezeken a listákon, a felperes megjelölésének alapvető feltételei nem teljesülnek, így a Tanács nyilvánvaló értékelési hibát követett el, amikor arról határozott, hogy teljesülnek-e e feltételek vagy sem. Továbbá a Tanács elmulasztotta a releváns szempontokat helyesen alkalmazni.
                        
                     
         
               2.
            
            
               Második jogalapjával a felperes azt állítja, hogy
               
                           —
                        
                        
                           a felperes nevének a listán való megjelölése sérti az egyenlő bánásmód alapvető elvét;
                        
                     
         
               3.
            
            
               Harmadik jogalapjával a felperes azt állítja, hogy
               
                           —
                        
                        
                           nevének a listán való további szerepeltetésével a Tanács megsértette az eljárási szabályokat, melyek előírják, hogy szolgáltasson megfelelő indokot a 2010/413/KKBP határozat értelmében, amelyet a 783/2011/KKBP határozat módosít és az 1245/2011 rendelet hajt végre, és amely alapján a felperes neve továbbra is szerepel a listákon; valamint megsértette a védelemhez való jogot és a hatékony bírói jogvédelemhez való jogot;
                        
                     
         
               4.
            
            
               Negyedik jogalapjával a felperes azt állítja, hogy
               
                           —
                        
                        
                           megjelölése sérti a tulajdonhoz való jogát és az arányosság elvét.
                        
                     
         
      (1)  Az Iránnal szembeni korlátozó intézkedésekről szóló 961/2010/EU rendelet végrehajtásáról szóló, 2011. december 1-jei 1245/2011/EU tanácsi végrehajtási rendelet (HL L 319, 2011.12.2., 11. o.).
   
      (2)  Az Iránnal szembeni korlátozó intézkedésekről szóló 2010/413/KKBP határozat módosításáról szóló, 2011. december 1-jei 2011/783/KKBP tanácsi határozat (HL L 319, 2011.12.2., 71. o.).